1. ปัจจัยความเสี่ยง

การประกอบธุรกิจประกันภัย นอกจากความเสี่ยงภัยที่เกิดขึ้นจากอัคคีภัยหรืออุบัติเหตุต่างๆ
ต่อทรัพย์สินที่
เอาประกันภัย หรือชีวิตของผู้เอาประกันภัยรวมถึงผู้ที่เกี่ยวข้อง
ซึ่งมีสถิติย้อนหลังให้บริษัทสามารถจัดการรับประกันภัย
ได้เหมาะสมกับขนาดและศักยภาพของบริษัทแล้ว ยังมีความเสี่ยงประเภทอื่นๆ ที่คาดหมายได้ยาก
แต่บริษัทต้องระมัดระวัง
และดำเนินการอย่างรอบคอบดังต่อไปนี้

1.1 ความเสี่ยงจากการรับประกันภัย

ก. ความเสี่ยงจากการเปลี่ยนแปลงสภาวะภูมิอากาศ

จากการเปลี่ยนแปลงสภาวะภูมิอากาศ ที่มีแนวโน้มการเปลี่ยนแปลงสภาพอากาศทั่วโลก
อันจะก่อให้เกิดภัยพิบัติ
ทางธรรมชาติ ไม่ว่าจะเป็น น้ำท่วม พายุ ไฟไหม้ป่า แผ่นดินไหว
ซึ่งอาจจะตามมาด้วยการเกิดคลื่นยักษ์ Tsunami ซึ่งมีผล
ให้เกิดความเสียหายที่รุนแรง ส่งผลกระทบต่อการดำเนินธุรกิจของบริษัทประกันภัย

บริษัทบริหารความเสี่ยง โดยใช้หลักในการพิจารณารับประกันภัยอย่างมืออาชีพ
ดูถึงสถิติความเสียหายในระดับต่างๆ ที่เกิดขึ้น เพื่อกำหนดอัตราเบี้ยประกันภัยที่เหมาะสม
นอกจากนั้นบริษัทยังจัดให้มีการประกันภัยต่อทั้งในประเทศ
และต่างประเทศ ในรูปแบบ การทำสัญญาล่วงหน้า (Treaty Reinsurance) แบบเฉพาะราย
(Facultative Reinsurance) และ
แบบความเสียหายส่วนเกิน (Excess of Loss Insurance) เพื่อกระจายความเสี่ยงภัย

ข. ความเสี่ยงจากการกระทำไม่สุจริต

ในภาวะที่เศรษฐกิจถดถอย ปัจจัยความเสี่ยงดังกล่าวมีแนวโน้มที่สูงขึ้น
ดังเช่นสถิติการโจรกรรมรถยนต์ที่สูงขึ้น
มีการส่งรถไปขายยังประเทศเพื่อนบ้าน ซึ่งการกระทำทั้งหลายทั้งปวงที่ไม่สุจริต
เพื่อหวังประโยชน์จากการเอาประกันภัย
ถือเป็นปัจจัยความเสี่ยงที่มีผลกระทบกับบริษัทประกันภัย

บริษัทบริหารความเสี่ยงโดยการศึกษาประวัติความเป็นมา ฐานะการเงิน
และผลการดำเนินงานของผู้
เอาประกันภัย พิจารณาถึงอัตราความเสียหาย (Loss Ratio) และลักษณะของภัย
กรณีมีข้อบ่งชี้ถึงความเสียหายที่สูง
ทางบริษัทอาจไม่รับประกันภัย หรือปรับอัตราเบี้ยประกันภัยให้เหมาะสม จำกัดวงเงินประกันภัย
รวมถึงกำหนดความเสียหาย
ส่วนแรกที่ผู้เอาประกันภัยต้องรับผิดชอบเมื่อเกิดความเสียหาย
และรวมถึงการจัดสรรการเอาประกันภัยต่อที่เหมาะสม

1.2 ความเสี่ยงจากการเก็บเบี้ยประกันภัย

ในการใช้นโยบายเชิงรุกที่มุ่งเน้นการขยายงานในอัตราที่ค่อนข้างสูง จึงทำให้บริษัทมีกลุ่มตัวแทน
และบริษัท
นายหน้ามากยิ่งขึ้น การให้วงเงินเครดิตแต่ละรายก็สูงขึ้น
เพื่อให้เหมาะกับปริมาณงานที่ตัวแทนส่งเข้ามา ดังนั้น ความเสี่ยง
ที่จะเกิดหนี้สูญ ในกรณีที่ตัวแทนหรือบริษัทนายหน้าบางรายไม่นำเงินที่ได้รับจากผู้เอาประกันภัย
นำส่งให้กับบริษัท
ก็จะมีมากขึ้นด้วย

เพื่อลดความเสี่ยงจากปัจจัยดังกล่าว ทางบริษัทได้ทบทวนวงเงินเครดิต
จากประวัติการชำระเบี้ยประกันภัยให้
เหมาะสมอยู่เสมอ ในรายที่ได้รับวงเงินเครดิตสูง ก็จะกำหนดให้นำหลักทรัพย์ Bank Guarantee
หรือบุคคลที่เชื่อถือได้
มาทำสัญญาค้ำประกัน และมีการติดตามเร่งรัดเก็บเบี้ยประกันภัยอย่างใกล้ชิด
เพื่อลดความเสี่ยงดังกล่าว

1.3 ความเสี่ยงจาก กฎ ระเบียบ ข้อบังคับ

กฎ ระเบียบ ข้อบังคับ ที่เพิ่มมากขึ้น และจะถูกนำมาบังคับใช้ เช่น
ความเพียงพอของเงินกองทุนในการประกอบธุรกิจ
ระบบบัญชีและการรายงานผลหลายเรื่อง ยากต่อการเข้าใจและปฏิบัติได้ตามกำหนด
ทำให้บริษัทประกันภัยขาดความยืดหยุ่น
ในการประกอบธุรกิจ และเป็นการเพิ่มต้นทุนในการบริหารงานเนื่องจากต้องใช้เวลา
ทรัพยากรและบุคลากรของบริษัท
ในเรื่องเหล่านี้ค่อนข้างมาก

อย่างไรก็ตามในส่วนของบริษัทที่เป็นบริษัทขนาดเล็ก ซึ่งต้องปฏิบัติตามกฎ ระเบียบ ข้อบังคับ
ก็จะต้องส่งเสริมและพัฒนาบุคลากร เพื่อเร่งเสริมสร้างความรู้ความเข้าใจให้ได้โดยเร็ว

1.4 ความเสี่ยงจากการลงทุน

รายได้จากการลงทุน ถือเป็นรายได้หลักอีกส่วนหนึ่งของธุรกิจประกันภัย
บริษัทจึงมุ่งเน้นในการหารายได้จากการ
ลงทุนเพื่อให้ได้ผลตอบแทนที่ดี
โดยยึดหลักความมั่นคงปลอดภัยของเงินลงทุนและปฏิบัติภายใต้หลักเกณฑ์ วิธีการและ
เงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย ออกตามความใน
พระราชบัญญัติประกันวินาศภัย พ.ศ. 2535
อย่างไรก็ตามการลงทุนก็ยังมีปัจจัยความเสี่ยงที่ต้องคำนึงถึงคือ

ก . ความเสี่ยงจากอัตราดอกเบี้ย

บริษัทมีเงินลงทุนที่ให้ผลตอบแทนเป็นดอกเบี้ย ได้แก่ เงินฝากสถาบันการเงินและพันธบัตร
โดยบริษัทได้ลงทุน
ทั้งในระยะสั้นภายใน 1 ปี และระยะยาวตั้งแต่ 1 ปี ขึ้นไป ซึ่งในส่วนที่เป็นระยะสั้น
อัตราดอกเบี้ยจะขึ้นลงตามอัตราตลาด สำหรับ
การลงทุนระยะยาว บริษัทจะถือครองหลักทรัพย์ลงทุนจนครบกำหนดไถ่ถอน

ข . ความเสี่ยงจากการเปลี่ยนแปลงราคาของหลักทรัพย์หุ้นทุน

บริษัทมีการลงทุนในหลักทรัพย์หุ้นทุนในตลาดหลักทรัพย์แห่งประเทศไทยจำนวนหนึ่ง
เมื่อภาวะวิกฤตทาง
เศรษฐกิจส่งผลกระทบต่อหุ้นที่ซื้อขายในตลาดหลักทรัพย์
เงินลงทุนดังกล่าวของบริษัทก็ได้รับผลกระทบด้วย แต่มีบางหลักทรัพย์
ที่ยังสามารถจ่ายเงินปันผลได้

1.5 ความเสี่ยงทางด้านการแข่งขันที่รุนแรง

ในความผันผวนของสภาพเศรษฐกิจที่เกิดขึ้นในปัจจุบัน
ประกอบกับบริษัทประกันวินาศภัยในประเทศมีมากกว่า
70 บริษัท ทั้งรายใหญ่ และรายเล็ก ย่อมมีการแข่งขันกันอย่างรุนแรง
มีการตัดราคาทำให้อัตราเบี้ยประกันภัยไม่สมเหตุสมผล

และลดมาตรฐานในการรับประกันภัย เพื่อแย่งส่วนแบ่งตลาด ซึ่งผลที่ตามมาก็จะทำให้กำไรลดลง
อันเป็นเหตุให้เงินกองทุน
มีขนาดเล็กลง ทำให้ความสามารถในการรับประกันภัยน้อยลงตามไปด้วย

บริษัทเป็นบริษัทขนาดเล็ก ที่มีความเสียเปรียบบริษัทขนาดใหญ่
ทั้งในเรื่องเงินกองทุนที่เล็กกว่าและการแข่งขัน
ทางด้านราคา ทำให้การรับงานที่มีทุนประกันภัยที่สูงมีข้อจำกัด ทางบริษัทจึงมุ่งเน้นลูกค้าเฉพาะกลุ่ม
รักษาความต่อเนื่อง
ของงานให้มากที่สุด เพิ่มคุณภาพของการบริการให้รวดเร็วและประทับใจ
ตอบสนองความต้องการของลูกค้าให้ตรงจุด
ซื่อสัตย์ต่อลูกค้า สร้างความสัมพันธ์อันใกล้ชิดกับลูกค้า เป็นต้น

ในการประชุมฝ่ายจัดการของบริษัท
ซึ่งมีกรรมการผู้อำนวยการเป็นประธานและประกอบด้วยผู้บริหารตั้งแต่ระดับผู้จัดการฝ่าย
ถึงรองกรรมการผู้อำนวยการ เข้าร่วมประชุมเป็นประจำทุกเดือนนั้น
จะมีการทบทวนผลงานและปัญหาการปฏิบัติงาน
ของแต่ละสายงาน รวมทั้งประเมินผลกระทบ และแนวโน้มการเกิดความเสี่ยงในด้านต่างๆ
ดังกล่าวข้างต้น เพื่อปรับแนวทางการ
ดำเนินงานของบริษัทให้เหมาะสมกับภาวการณ์ที่เปลี่ยนแปลงได้ทัน